# Джон Эверэт Міле

| Джон Эверэт Міле |
| --- |
| англ.: John Everett Millais |
|  аўтапартрэт |
| Дата нараджэння | 8 чэрвеня 1829(1829-06-08) |
| Месца нараджэння | * Саўтгемптан, Саўтгемптан, Хэмпшыр, Вялікабрытанія
 |
| Дата смерці | 13 жніўня 1896(1896-08-13) (67 гадоў) |
| Месца смерці | * Palace Gate[d], Кенсінгтан і Чэлсі, графства Вялікі Лондан, Вялікі Лондан, Англія, Злучанае каралеўства Вялікабрытаніі і Ірландыі або
* Лондан, Лонданскае графства, Англія, Злучанае каралеўства Вялікабрытаніі і Ірландыі
 |
| Месца пахавання | * Сабор Святога Паўла
 |
| Грамадзянства | * Вялікабрытанія
 |
| Бацька | John William Millais[d] |
| Маці | Mary Emily Evamy[d] |
| Жонка | Effie Gray[d] |
| Дзеці | John Guille Millais[d], Sir Everett Millais, 2nd Baronet[d], George Gray Millais[d], Effie Gray Millais[d], Mary Hunt Millais[d], Alice Sophia Caroline Millais[d], Sir Geoffrey William Millais, 4th Bt.[d] і Sophia Margaret Jameson Millais[d] |
| Род дзейнасці | мастак, ілюстратар, фатограф, дзеяч мастацтваў, рысавальшчык, прэрафаэліты |
| Жанр | жывапіс |
| Вучоба | * Каралеўская акадэмія мастацтваў
* Heatherley School of Fine Art[d]
 |
| Мастацкі кірунак | прэрафаэлітызм |
| Заступнікі | Джон Раскін |
| Уплыў | Веласкес, Джон Макрайтэр |
| Член у | * Каралеўская акадэмія мастацтваў
* Акадэмія прыгожых мастацтваў
* Royal Society of Portrait Painters[d]
* Берлінская акадэмія мастацтваў
 |
| Узнагароды |   ганаровы доктар Оксфардскага ўніверсітэта[d]  |
|  Медыяфайлы на Вікісховішчы |

**Джон Э́верэт Міле́** (таксама **Міле́с**; англ.: John Everett Millais, 8 чэрвеня 1829 — 13 жніўня 1896) — англійскі жывапісец, адзін з заснавальнікаў Брацтва прэрафаэлітаў.

## Біяграфія

Фотаздымак Міле, каля 1854 г.
Міле нарадзіўся ў Саўтгемптане і пачаў вучыцца маляванню з дзевяці гадоў. У 1838 годзе, калі сталі відавочнымі яго здольнасці, сям’я перабралася ў Лондан. Ва ўзросце 11 гадоў Міле паступіў у Каралеўскую акадэмію мастацтваў, стаўшы самым маладым студэнтам за ўсю гісторыю Акадэміі. Да пятнаццаці гадоў ён ужо выдатна валодаў пэндзлем, у 1846 г. з’явіўся перад публікай з гістарычнай карцінай «Пісара бярэ ў палон перуанскіх інкаў», якую крытыка прызнала лепшай на ўсёй акадэмічнай выстаўцы таго года, а ў наступным годзе атрымаў залаты медаль за карціну «Нападзенне калена Веніямінава на дочак Сілаама». У 1848 годзе на адной з выставак Міле знаёміцца з Холманам Хантам і Дантэ Габрыэлем Расеці і разам з імі засноўвае Брацтва прэрафаэлітаў.

Помнік Д. Э. Міле ў Лондане
Яго раннія працы характарызуюцца значнай дэталізацыяй, у прыватнасці, карціна «Хрыстос у бацькоўскім доме», 1850, Лондан), якую палічылі залішне рэалістычнай і ў газеце «Таймс» ахарактарызавалі як «абуральную». Аднак Міле гэта не збянтэжыла, і ён працягваў сваю творчасць сярод прэрафаэлітаў. Насамрэч, тэхнічная дасканаласць карцін Міле адразу вылучыла яго сярод іншых жывапісцаў, таму працы Міле заўсёды прымалі на выстаўках Акадэміі, якімі радыкальнымі б яны ні былі. Яго таксама падтрымаў крытык Джон Раскін, які адразу ўбачыў у Міле выбітны талент.

Хрыстос у бацькоўскім доме
Улетку 1853 Раскін і яго жонка Эфі запрасілі Міле адправіцца разам на лета ў Гленфінлас. Міле і Эфі пакахалі адзін аднаго і, пасля яе скандальнага разводу з Раскінам, пажаніліся. Жаніцьба змяніла Міле: для падтрымання сям’і ён павінен быў ствараць карціны хутчэй і ў большай колькасці, а таксама дорага прадаваць іх. Міле цалкам адрокся ад поглядаў і ідэй прэрафаэлітызму: у прыватнасці, карціну «Сэр Ізюмбрас» (1857), дзе мастак вельмі адышоў ад прэрафаэліцкай тэхнікі, Раскін назваў «нават не няўдачай, а катастрофай». Наўзамен Міле здабыў велізарную папулярнасць і шалёнае багацце, зарабляючы да 30 тысяч фунтаў у год. Ён зрабіўся партрэтыстам, збольшага пейзажыстам (прычым пейзажы Міле маляваў не на заказ, а як хобі — для сябе) і стаў першым англійскім мастаком, які атрымаў тытул баранэта (у 1885). У 1896 годзе ён быў выбраны прэзідэнтам Каралеўскай акадэміі. На партрэтах Міле адлюстроўвае, як правіла, людзей вядомых, якія займаюць высокія грамадскія пасты.

У наш час Міле адносіцца да ліку самых любімых англічанамі мастакоў сярэдзіны XIX стагоддзя.

Найбольш вядомая карціна — «Афелія» , 1851—1852), дзе намалявана каханая Расеці Элізабет Сідал.

## Карціны

* 1848 — «Смерць Рамеа і Джульеты» / *The Death of Romeo and Juliet* (Мастацкая галерэя Манчэстэра)
* 1848-49 — «Ізабела» / *Isabella*
* 1850 — «Хрыстос у бацькоўскім доме» / *Christ In The House Of His Parents* (Галерэя Тэйт, Лондан)
* 1851 — «Марыяна» / *Mariana*
* 1852 — «Афелія» ці «Смерць Афеліі» / *Ophelia* (галерэя Тэйт, Лондан)
* 1856 — «Восеньскае лісце» / *Autumn Leaves*
* 1862 — «Вер мне» / *Trust Me*
* 1868 — «Ванеса» / *Vanessa*
* 1873 — «Дровы на зіму» / *Winter Fuel* (Мастацкая галерэя Манчэстэра)
* 1873 — «Партрэт Эфі Міле» / *Portrait of Effie Millais*
* 1875 — «Кастрычніцкі холад» / *Chill October* (калекцыя Эндру Лойд Уэбера)
* 1886 — «Мыльныя пузыры» / *Bubbles* (Мастацкая галерэя лэдзі Левер, [Горад Ліверпуль|Ліверпуль]])

## Зноскі

## Спасылкі

* Sir John Everett Millais — Victorian Art in Britain (англ.)
* Sir John Everett Millais: An Overview (англ.)
* Біяграфія і працы на сайце National Museums Liverpool (англ.)
* Пра карціну «Афелія» (Ophelia) Архівавана 8 мая 2006. (англ.)
* John Everett Millais. Ophelia Архівавана 8 чэрвеня 2011. (англ.)